- Hindi News
- National
- 500 बेड के जिला अस्पताल मेें हर माह 750 डिलीवरी केस आते, 30% होती है सिजेरियन
500 बेड के जिला अस्पताल मेें हर माह 750 डिलीवरी केस आते, 30% होती है सिजेरियन
देशभर में जहां निजी अस्पतालों में सिजेरियन डिलीवरी के मामले बढ़ने की चर्चा है वहीं मंदसौर जिला अस्पताल में इसका आंकड़ा 30 फीसदी है। 3 साल पहले तक यह 26 प्रतिशत था। नाॅर्मल डिलेवरी की संख्या लगातार घटी है। चिकित्सक इसके पीछे कारण मंदसौर अस्पताल में आसपास के 5 जिलों के रैफरल केस भी शामिल होना बता रहे हैं।
स्वास्थ्य विभाग को भेजने वाले सालाना आंकड़े इसका खुलासा कर रहे हैं। जिला अस्पताल 500 बेड की क्षमता वाला है और यहां रोज औसत 25 डिलीवरी होते हैं। इनमें गरोठ, भानपुरा, मल्हारगढ़, सीतामऊ, शामगढ़ समेत जिले के 7 सामुदायिक, 41 प्राथमिक संस्थाओं से रैफरल केस यहां आते हैं। सिजेरियन डिलीवरी का ग्राफ बढ़ना भले ही स्वास्थ्य सुविधाओं पर सवाल उठाता हो लेकिन इसके उलट अस्पताल की समय-समय पर सराहना भी हुई। पिछले दिनों कायाकल्प योजना में भी मेटरनिटी वार्ड में संसाधनों, सुविधाओं के मामले में यहां के कामों को सराहना मिली थी। इसका कारण था मंदसौर के अलावा समीपस्थ जिले रतलाम के जावरा, ढोढर तक का हिस्सा और नीमच जिले से लगे गांव, राजस्थान के प्रतापगढ़ और डग-चौमहला तक के रैफरल केस यहां आते हैं। इन क्षेत्रों की तुलना में यहां महिला रोग विशेषज्ञों की संख्या ज्यादा है। पिछले वर्षों से अस्पताल के मेटरनिटी वार्ड की कमान डॉ. प्रमिला राठौर, डॉ. मीना वर्मा, डाॅ. अनीता गेहलोद, डॉ. प्रीति मानावत पर रही है। स्त्री राेग विशेषज्ञ डॉ. एस.एस. वर्मा कहते हैं प्रसूताओं की मॉनिटरिंग में खासकर जन्म के आसपास बच्चे के आकार में बदलाव, पेट में शौच जैसे केसेस में बच्चों में सांस की तकलीफ के आसार व अन्य परेशानियां उभर सकती हैं। इस पर डॉक्टर सिजेरियन की आवश्यकता महसूस करते हैं। इसी तरह महिलाओं में ब्लडप्रेशर, शुगर जैसी परेशानी पर परिस्थितियों के मुताबिक सिजेरियन की सलाह दी जाती है।
रैफरल केस आना मुख्य कारण
नाॅर्मल की तुलना में सिजेरियन डिलीवरी के केस बढ़ने का मुख्य कारण मंदसौर अस्पताल में आसपास के 5 जिलों से खासे रैफरल केस आना है। इसमें से कुछ केस गंभीर श्रेणी के भी होते हैं। अन्य जिलों की तुलना में यहां बेड संख्या पर्याप्त होने से एडमिट करने में परेशानी नहीं रहती। संभागभर में सबसे ज्यादा डिलीवरी केसेस मंदसौर में ही होते हैं। मंदसौर अस्पताल प्रदेश में 8वां श्रेष्ठ चिकित्सा संस्थान है, साधन-संसाधन की कमी नहीं है और खासकर मेटरनिंग विंग में विशेषज्ञों का स्टाफ होना भी बड़ा कारण है। डॉ. ए.के. मिश्रा, सिविल सर्जन जिला अस्पताल मंदसौर
तीन साल में इस तरह बढ़ा सिजेरियन का आंकड़ा
tgl_Latn sot_Latn awa_Deva awa_Deva hin_Deva hin_Deva awa_Deva hin_Deva mag_Deva